**Antropofagii**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Antropofagii

...

Cu pofte multe dar cu minți puține,

Am fost dresați în câțiva ani de școală

Într-o țară de-a dreptul imorală,

Dacă furăm, să nu avem rușine!

...

Suntem crescuți în spirit inuman

Între noi a ne fi concurenți,

Egoiști, mârșavi, eficienți

În lupta pentru putere și ciolan!

...

Educația nici nu mai are rost,

Orice demers deja e în zadar,

Când astăzi, fără bani în buzunar,

În România, doar miroși a prost!

...

Suntem dresați ca să fim docili

Obedienți cu noii bogătani,

Specialii țării plini de bani,

Chiar de vedem cât sunt de imbecili!

...

Asta-i soarta țării noastre dragi,

Să fie locuită de-asemenea români,

Dresați să fie slugi și nu stăpâni,

Măcelărită de antropofagi!